**5 priedas**

**(sutarties projektas)**

**RANGOS DARBŲ SUTARTIS**

2025- d. Nr.

Skuodas

**Skuodo rajono savivaldybės administracija**, juridinio asmens kodas 188751834, atstovaujama ..............., veikiančio pagal .................... (toliau – Užsakovas) ir..........**,** įmonės kodas ..........., atstovaujama............, veikiančio pagal ...................(toliau – Rangovas), toliau kartu šioje darbų sutartyje vadinami „Šalimis“, o kiekvienas atskirai – „Šalimi“, sudarė šią rangos darbų sutartį, toliau vadinamą „Sutartimi“, ir susitarė dėl toliau išvardytų sąlygų.

**I. SUTARTIES DALYKAS**

1.1**. Skuodo PSPC Ylakių ambulatorijos pastato Ylakiai, Dariaus ir Girėno g. 10 patalpų remonto darbai** (toliau – Darbai).

**II. DARBŲ ATLIKIMO KAINA**

*2.1. Sutarties kaina:*

2.2. Šiai Sutarčiai taikoma fiksuotos kainos kainodara.

2.3. Finansuojama pagal finansavimo sutartį, kuri sudaryta siekiant įgyvendinti pavienį projektą (toliau – projektas), kuriam Lietuvos Respublikos sveikatos apsaugos ministro 2024 m. rugpjūčio 27 d. įsakymu Nr. V-847 „Dėl finansavimo skyrimo projektams, pateiktiems pagal 2022–2030 metų plėtros programos valdytojos Lietuvos Respublikos sveikatos apsaugos ministerijos sveikatos priežiūros kokybės ir efektyvumo didinimo plėtros programos pažangos priemonę Nr. 11-002-02-11-01 „Gerinti sveikatos priežiūros paslaugų kokybę ir prieinamumą“ skirta 2021‒2027 metų Europos Sąjungos (toliau – ES) fondų ir Lietuvos Respublikos valstybės biudžeto lėšų.

2.4. Sutarties kaina Sutarties galiojimo metu keičiama padidėjus arba sumažėjus pridėtinės vertės mokesčio (PVM) tarifui. Pasikeitus kitiems mokesčiams, Sutarties kaina perskaičiuojama nebus.

**III. DARBŲ ATLIKIMO TERMINAI, ATSISKAITYMO TVARKA**

3.1. *Sutartis įsigalios nuo tos dienos, kai Rangovas ne vėliau kaip per 3 (tris) darbo dienas nuo Sutarties pasirašymo dienos pateiks Užsakovui lokalines darbų sąmatas.*

3.2. *Darbų pradžia − Sutarties įsigaliojimo data, darbų trukmė 4 mėnesiai.*

3.3. Apmokėjimas už atliktus Darbus bus atliekamas pagal Rangovo pateiktus atliktų darbų aktus ir sąskaitas faktūras per 30 kalendorinių dienų.

3.4. Vykdant Sutartį, PVM sąskaitos faktūros, sąskaitos faktūros, kiti atsiskaitymo dokumentai teikiami tik elektroniniu būdu naudojantis informacinės sistemos SABIS priemonėmis.

**IV. RANGOVO TEISĖS, PAREIGOS IR ATSAKOMYBĖ**

4.1. Šioje Sutartyje nustatytomis sąlygomis Rangovas įsipareigoja savo jėgomis, medžiagomis, rizika ir atsakomybe atlikti Darbus ir perduoti Darbų rezultatą Užsakovui šioje Sutartyje nustatytomis sąlygomis, terminais ir tvarka.

4.2. Rangovas yra atsakingas už visus savo veiksmus ir statybos darbų metodų tinkamumą, patikimumą bei darbų saugą visu Darbų vykdymo laikotarpiu.

4.3. Rangovas savarankiškai privalo apsirūpinti Darbų atlikimui reikalingais materialiniais ištekliais, atsakyti už blogą medžiagų kokybę.

4.4. Rangovas patvirtina, kad yra gavęs visą būtiną informaciją, kurią Rangovas, panaudodamas visas savo žinias ir rūpestingumą, galėjo gauti iki Sutarties pasirašymo, ir kuri gali turėti įtakos Sutarties kainai arba Darbams. Turi būti laikoma, kad Sutartyje nurodyta kaina apima visus Rangovo sutartinius įsipareigojimus ir visa, kas būtina tinkamam Darbų vykdymui ir užbaigimui.

4.5. Rangovas turi garantuoti objekte darbų saugumą, priešgaisrinę apsaugą, aplinkos ekologinę apsaugą.

4.6. Rangovas, neužbaigęs Darbų Sutartyje nurodytu laiku ir neįgijęs teisės į terminų pratęsimą, moka Užsakovui 0,02 proc. dydžio delspinigius už kiekvieną pavėluotą dieną nuo neįvykdytų pagal Sutartį Darbų vertės iki bus atlikti Darbai.

4.7. Jeigu Rangovo (įskaitant ir Subrangovus) kvalifikacija dėl teisės verstis atitinkama veikla nebuvo tikrinama arba tikrinama ne visa apimtimi, Rangovas įsipareigoja Užsakovui, kad Sutartį vykdys tik tokią teisę turintys asmenys.

4.8. Rangovas vykdydamas darbus privalo laikytis šių aplinkos apsaugos kriterijų: neteršiama aplinka ir nekeliamas pavojus sveikatai. Turi būti užtikrintas efektyvus atliekų surinkimas (prisidedama prie aplinkos tikslų – perėjimo prie žiedinės ekonomikos, įskaitant atliekų prevenciją ir perdirbimą), Užsakovui, ar kitoms, Projekto įgyvendinimą administruojančioms institucijoms, pareikalavus pateikiant atliekų išvežimo deklaracijas (priėmimo į sąvartynus ir pan.), važtaraščius.

4.9. Rangovas garantuoja, kad darbų perdavimo metu jo atlikti darbai atitiks Sutartyje numatytas savybes, normatyvinių statybos dokumentų ir kitų teisės aktų reikalavimus, jie bus atlikti be klaidų, kurios panaikintų ar sumažintų atliktų darbų vertę.

4.10. Rangovas Lietuvos Respublikos civilinio kodekso nustatyta tvarka garantiniu laikotarpiu atsako už išaiškėjusius atliktų darbų defektus. Garantinio laikotarpio metu išryškėję darbų defektai fiksuojami defektiniame akte. Šiame akte nurodomas terminas, per kurį Rangovas pats arba trečiųjų asmenų pagalba įsipareigoja savo sąskaita ištaisyti garantiniu laikotarpiu paaiškėjusį defektą, jo ištaisymo būdą bei tvarką. Rangovas neatsako, jei defektai atsirado dėl neteisingos eksploatacijos, sugadinimo, stichinių nelaimių ar kitų įstatymuose numatytų atsakomybę šalinančių aplinkybių.

4.11. Jei Rangovas per nustatytą terminą neištaiso nustatytų defektų, Užsakovas turi teisę pats pašalinti nustatytus defektus ir reikalauti iš Rangovo atlyginti visus nuostolius, kuriuos patiria Užsakovas, ištaisydamas defektą ir atitaisydamas žalą, įskaitant Užsakovo kaštus ieškant kito Rangovo ir pan.

**V. UŽSAKOVO TEISĖS, PAREIGOS IR ATSAKOMYBĖ**

5.1. Užsakovas turi teisę bet kuriuo metu tikrinti Darbų eigą ir kokybę, Rangovo tiekiamų Medžiagų kokybę, Medžiagų naudojimą, o pastebėjęs nukrypimus nuo Sutarties sąlygų, bloginančius Darbų rezultato kokybę, ar kitus trūkumus, nedelsiant apie tai pranešti Rangovui. Jeigu Darbo atlikimo metu paaiškėja, kad Darbas nebus tinkamai atliktas, Užsakovas turi teisę nustatyti Rangovui protingą terminą trūkumams pašalinti, o jeigu Rangovas per nustatytą terminą šio reikalavimo neįvykdo – nutraukti Sutartį ir reikalauti atlyginti nuostolius.

5.2. Užsakovas yra atsakingas už tai, kad jo personalas bendradarbiautų su Rangovu bei laikytųsi darbų saugos reikalavimų.

5.3. Nepagrįstai sustabdžius darbus apmoka už faktiškai atliktus darbus.

5.4. Nutraukus Sutartį ne dėl Rangovo kaltės, atlygina Rangovui jo turėtas pagrįstas darbų išlaidas ir nuostolius, susijusius su sutarties nutraukimu.

5.5. Užsakovas pasirašo Rangovo pateiktus atliktų darbų aktus.

5.6. Užsakovas sumoka Vykdytojui šios Sutarties 2 punkte sutartą kainą už Darbų atlikimą.

5.7. Užsakovas, uždelsęs sumokėti Rangovui už atliktus Darbus šioje Sutartyje nustatyta tvarka ir terminais, moka Rangovui 0,02 proc. dydžio delspinigius nuo neapmokėtų Darbų kainos už kiekvieną uždelstą dieną.

**VI. ŪKIO SUBJEKTAI, SUBRANGOVAI, PASITELKIAMI SPECIALISTAI IR JŲ KEITIMO TVARKA**

6.1. *Vykdant Sutartį Rangovas numato pasitelkti šiuos Ūkio subjektus, Subrangovus, Specialistus (kvazisubtiekėjus):*

6.2. Sudarius Sutartį, tačiau ne vėliau negu Sutartis pradedama vykdyti, Rangovas įsipareigoja pranešti Užsakovui Subtiekėjų pavadinimus, kontaktinius duomenis ir jų atstovus (jeigu ketinama pasitelkti), ir informuoti apie minėtos informacijos pasikeitimus visu Sutarties vykdymo metu, taip pat apie naujus Subtiekėjus kuriuos jis ketina pasitelkti vėliau.

6.3. Rangovas turi teisę samdyti Ūkio subjektus ir Specialistus (kvazisubtiekėjus) tik tuo atveju, jeigu juos nurodė pasiūlymo pateikimo metu Darbų pirkime.

6.4. Rangovas, norėdamas pakeisti vieną Ūkio subjektą, Subtiekėją ir (ar) Specialistą (kvazisubtiekėją) kitu, privalo apie tai raštu ne vėliau kaip prieš 5 darbo dienas informuoti Užsakovą. Jei pirkimo dokumentuose buvo nurodyti kvalifikaciniai reikalavimai Ūkio subjektui ir (ar) Specialistui (kvazisubtiekėjui) ir jų pašalinimo pagrindai, tuomet Rangovas pateikia būsimojo Ūkio subjekto ir (ar) Specialisto (kvazisubtiekėjo) kvalifikaciją pagrindžiančius dokumentus ir dokumentus, įrodančius, kad nėra pašalinimo pagrindų, o Užsakovas, prieš patvirtindamas tokį keitimą, įsitikina, kad būsimas Ūkio subjektas ir (ar) Specialistas (kvazisubtiekėjas) juos atitinka ir jų keitimui duoda sutikimą.

6.5. Užsakovas kartu su Rangovu raštu sudaro susitarimą dėl Ūkio subjektų ir (ar) Specialistų (kvazisubtiekėjų) keitimo arba naujų Subtiekėjų pasitelkimo.

6.6. Užsakovas gali tiesiogiai atsiskaityti su Ūkio subjektais ir (ar) Subrangovais (-u). Apie tai Užsakovas raštu informuoja Ūkio subjektus ir (ar) Subrangovus (-ą) per 3 darbo dienas nuo Sutarties įsigaliojimo dienos. Ūkio subjektams ir (ar) Subrangovams (-ui) raštu pateikus prašymą pasinaudoti tiesioginio atsiskaitymo galimybe, sudaroma trišalė sutartis tarp Užsakovo, Rangovo ir jo Ūkio subjektų ar Subrangovų (-o), nustatanti tiesioginio atsiskaitymo su Ūkio subjektais ar Subrangovais (-u) tvarką, atsižvelgiant į pirkimo dokumentuose, subrangos sutartyje ir Sutartyje nustatytus reikalavimus. Užsakovas turi teisę prieštarauti nepagrįstiems mokėjimams Ūkio subjektams ar Subrangovams (-ui) trišalėje sutartyje nustatyta tvarka.

**VII. NENUGALIMA JĖGA**

7.1. Nė viena iš Sutarties Šalių neatsako už prisiimtų įsipareigojimų visišką ar dalinį neįvykdymą, jeigu ji įrodo, kad įsipareigojimų neįvykdė dėl nenugalimos jėgos aplinkybių (*Force Majeure*).

7.2. Nenugalimos jėgos aplinkybėmis laikomos aplinkybės, nurodytos Lietuvos Respublikos civiliniame kodekse ir kituose Lietuvos Respublikos teisės norminiuose aktuose.

**VIII. SUTARTIES SUSTABDYMAS IR NUTRAUKIMAS**

8.1. Jeigu Rangovas, vykdydamas darbus, susiduria su sąlygomis, kurių jis iki Sutarties pasirašymo pagrįstai negalėjo numatyti, tai Rangovas apie tai privalo nedelsdamas – ne vėliau kaip per 5 dienas – pranešti Užsakovui, detaliai nurodydamas aplinkybes.

8.2. Užsakovas raštu dėl pasikeitusių aplinkybių, kai dėl jų negalima tęsti Darbų ir, kai jos tampa žinomos po Sutarties sudarymo ir, kai Rangovas nebuvo prisiėmęs jų atsiradimo rizikos, gali bet kada nurodyti Rangovui sustabdyti visų Darbų vykdymą, nurodydamas (jeigu įmanoma) sustabdymo trukmę dienomis.

8.3. Aplinkybės, dėl kurių gali būti stabdomi darbai, yra:

8.3.1. dokumentų derinimo procesas užtruko ne dėl nuo Rangovo priklausančių aplinkybių;

8.3.2. paaiškėjo, kad reikalingi atitinkami leidimai ar kiti dokumentai, be kurių tolimesnis sutarties vykdymas nebegalimas;

8.3.3. dėl viešojo administravimo subjektų netinkamo veikimo ar neveikimo (pavyzdžiui, neteisėtų sprendimų priėmimą ar vėlavimą priimti sprendimus);

8.3.4. dėl atsiradusių papildomų darbų, turinčių reikšmingos įtakos darbų vykdymui tinkamai ir laiku;

8.3.5. atsiranda uždelsimas, kliūtys ar trukdymai, kurių atsiradimui Rangovas neturi įtakos ir už kuriuos jis neatsako ir kurie sukelti ir priskirtini tretiesiems asmenims (subrangovai, ūkio subjektai, kurių pajėgumais remiamasi, pagal Sutartį nelaikomi trečiaisiais asmenimis);

8.3.6. dėl būtino papildomo laiko įvykdyti papildomų darbų viešąjį pirkimą;

8.3.7. dėl kitų aplinkybių, kurios nebuvo žinomos pirkimo vykdymo metu ir su kuriomis susidurtų bet kuris Rangovas.

8.4. Sustabdyti Darbai neatliekami iki Darbų vykdymo atnaujinimo. Užsakovui nurodant raštu Darbai atnaujinami išnykus aplinkybėms, dėl kurių jie buvo sustabdyti. Atnaujinus darbų vykdymą darbai atliekami per jiems likusį laikotarpį (laiką), kuris buvo likęs iki sustabdymo

8.5. Sutartis gali būti nutraukta raštišku Šalių susitarimu arba vienos iš Šalių valia.

8.6. Užsakovas turi teisę vienašališkai nutraukti šią Sutartį prieš terminą šiais atvejais:

8.6.1. kai Rangovas nevykdo ar netinkamai vykdo savo sutartinius įsipareigojimus ir toks nevykdymas ar netinkamas vykdymas yra esminis Sutarties sąlygų pažeidimas;

8.6.2. kai Rangovas bankrutuoja arba yra likviduojamas, sustabdo ūkinę veiklą arba įstatymuose ir kituose teisės aktuose numatyta tvarka susidaro analogiška situacija;

8.6.3. kai keičiasi Rangovo organizacinė struktūra – juridinis statusas, pobūdis ar valdymo struktūra ir tai gali turėti įtakos tinkamam Sutarties įvykdymui;

8.6.4. kai Rangovas sudaro subrangos sutartį be Užsakovo sutikimo;

8.6.5. kai Rangovas nesilaiko Sutarties įvykdymo terminų;

8.6.6. kai Rangovas nevykdo kitų savo sutartinių įsipareigojimų ir tai yra esminis Sutarties pažeidimas;

8.6.7. dėl kitokio pobūdžio neveikimo, trukdančio vykdyti Sutartį.

8.6.8. Sutartis buvo pakeista pažeidžiant Lietuvos Respublikos viešųjų pirkimų įstatymo 89 straipsnį;

8.6.9. paaiškėjo, kad Rangovas turėjo būti pašalintas iš pirkimo procedūros pagal Lietuvos Respublikos viešųjų pirkimų įstatymo 46 straipsnio 1 dalį;

8.6.10. paaiškėjo, kad su Rangovu neturėjo būti sudaryta Sutartis dėl to, kad Europos Sąjungos Teisingumo Teismas procese pagal Sutarties dėl Europos Sąjungos veikimo 258 straipsnį pripažino, kad nebuvo įvykdyti įsipareigojimai pagal Europos Sąjungos steigiamąsias sutartis ir Direktyvą 2014/24/ES.

8.7. Rangovas turi teisę vienašališkai nutraukti šią Sutartį prieš terminą šiais atvejais:

8.7.1. kai Užsakovas nevykdo ar netinkamai vykdo savo sutartinius įsipareigojimus ir toks nevykdymas ar netinkamas vykdymas yra esminis Sutarties sąlygų pažeidimas;

8.7.2. kai Užsakovas bankrutuoja arba yra likviduojamas, sustabdo ūkinę veiklą arba įstatymuose ir kituose teisės aktuose numatyta tvarka susidaro analogiška situacija.

8.8. Šalys sutaria, kad esminiu Sutarties pažeidimu bus laikomas pažeidimas, kuris atitinka esminio Sutarties pažeidimo požymius, nurodytus Lietuvos Respublikos civilinio kodekso 6.217 str.

8.9. Šalis, ketinanti vienašališkai nutraukti Sutartį, prieš 14 kalendorinių dienų raštu praneša kitai Šaliai apie savo ketinimus ir nustato ne trumpesnį nei 3 darbo dienų terminą pranešime nurodytiems trūkumams ištaisyti. Jei kaltoji Šalis per pranešime nurodytą terminą nepašalina Sutarties pažeidimų, Sutartis laikoma nutraukta nuo termino pasibaigimo dienos.

**IX. KITOS SĄLYGOS**

9.1. Sutartis galioja iki visiško Šalių įsipareigojimų įvykdymo arba Sutarties nutraukimo.

9.2. Sutarties sąlygos Sutarties galiojimo laikotarpiu negali būti keičiamos, išskyrus tokias Sutarties sąlygas, kurių keitimas numatytas Sutartyje ir (ar) galimas vadovaujantis VPĮ nuostatomis.

9.3. Sutartis gali būti papildoma, keičiama ar nutraukta raštišku Šalių susitarimu.

9.4. Šalis, inicijuojanti Susitarimą, privalo pateikti kitai Šaliai pranešimą dėl Sutarties pakeitimo bei pagrindimą dėl to, jog yra faktinis ir teisinis pagrindas sudaryti Susitarimą. Kita Šalis per 5 (penkias) darbo dienas (arba per kitą Šalių raštu sutartą terminą) privalo išanalizuoti ir įvertinti gautą informaciją, pateikti savo pastabas ir pasiūlymus, pagrįstus Sutarties ir imperatyviomis įstatymų bei kitų teisės aktų nuostatomis.

9.5. Susitarimas įsigalioja nuo jo sudarymo, jei Susitarime nenurodyta kitaip. Susitarimą Pirkėjas privalo paviešinti VPĮ 86 str. nustatyta tvarka.

9.6.Vykdydamos šios Sutarties sąlygas, Šalys vadovaujasi Lietuvos Respublikos įstatymais ir kitais teisės norminiais aktais.

*9.7. Už Sutarties vykdymą atsakingi asmenys*

*9.7.1.*

*9.7.2.*

9.8. Šalys sutaria, kad Sutartis pasirašoma elektroniniais parašais vienu egzemplioriumi turinčiu juridinę galią.

9.9. Sutarties priedai yra neatskiriama Sutarties dalis:

9.9.1. 1 priedas – Techninė specifikacija.

9.9.2. 2 priedas – Lokalinė sąmata.

**X. ŠALIŲ REKVIZITAI**

|  |  |
| --- | --- |
| **UŽSAKOVAS**  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | **RANGOVAS**  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
|  |  |